วันหยุดยาวๆ ไม่อยากออกต่างจังหวัด เลยหาร้านนั่งชิล บรรยากาศดีๆ ในแอพวงในนี่แหละครับ เลื่อนไป เลื่อนมา เจอร้านนี้ เลยตรงดิ่งมาเลยครับ ร้านค่อนข้างเป็นส่วนตัว บรรยากาศดีมากครับ ผมมาช่วงกลางวัน โซนนอกร้าน อากาศยังร้อนไปสักนิดนึง แต่ถ้ามาหลังสี่โมงเย็นไปแล้ว บรรยากาศดีเลยครับ ส่วนในตัวร้าน ตกแต่งให้อารมณ์อบอุ่นดีครับ มาพูดเรื่องอาหารบ้างดีกว่าครับ วันนี้มาสั่ง ซิกเนเจอร์ของร้านมาเลย (ดูในรีวิวร้านจากวงในนี่แหละ) อย่างแรก ปอเปี๊ยะคุณยาย รสชาติโอเคเลยครับ ใครชอบทานปอเปี๊ยะแนะนำให้สั่งครับ กรอบนอก ใส้แน่น รสกลมกล่อม อร่อยเลยครับ อย่างที่สอง พาสต้ามันกุ้ง รสชาติเข้มข้นมากๆ ออนท๊อปด้วยไข่กุ้ง ส่วนตัวชอบมากๆครับ ใครชอบทานมันกุ้งไท่ควรพลาด ตบท้ายด้วยของหวาน ผมสั่งเป็น สตรอเบอรี่ครัมเบิ้ลชีสเค้ก รสชาติดีเลยครับ สาวๆ น่าจะชอบ โดยรวมถือว่าเป็นร้านที่น่ามานั่งชิลมากครับ จะมาทานของคาว หรือของหวาน ก็ได้ครับ รับรองไม่ผิดหวัง